**ფორმა N3**

ტექნიკური დავალება

500 კვ ეგხ „ასურეთის“ N113-N120, N124-N128, N131-N139, N141-N144 ფოლადის ანძების ანტიკოროზიული დაცვის სამუშაოების განხორციელებაზე

ანტიკოროზიული დაცვა განსახორციელებელია 500 კვ ეგხ „ასურეთის“ N113-N120, N124-N128, N131-N139, N141-N144 ანძებზე (26 ანძა) მარნეულის მუნიციპალიტეტში, ანძები დანომრილია ქ/ს ,,მარნეული-500“-დან ქ/ს ,,ქსანი-500“-ის მიმართულებით.

სულ შესაღებია: 26 შუალედური ანძა, აქედან: 23 რკინა-ბეტონის ანძის ტრავერსები, მეხდამცავი გვარლების სადგარები და შიდა კავშირები, ასევე 3 ცალი ფოლადის შუალედური ანძა სრულად.

შუალედური ანძების ტიპები და რაოდენობები: ПБ500-5Н მარკის - 23 ანძა, Р2 მარკის 2 ანძა, ПБ-4 მარკის 1 ანძა.

სადენების დაკიდების სიმაღლე: ПБ500-5Н მარკის შუალედურ ანძაზე მიწის ნიშნულიდან შეადგენს - 23 მეტრს, ხოლო Р2 მარკის ანძაზე - 27 მეტრს საძირკვლის თავის ნიშნულიდან და ПБ-4 მარკის ანძაზე - 27,2 მეტრს საძირკვლის თავის ნიშნულიდან. ასევე, მეხდამცავი გვარლის დაკიდების სიმაღლეებია: ПБ500-5Н-ზე 27,5 მ, Р2-ზე 33 მ, ПБ-4 -ზე - 32,2 მ.

ანძების წონა წარმოდგენილია თანდართულ ცხრილში. შუალედური ПБ-4 მარკის ანძის წონაში არ შედის საჭიმი სამაგრებისა და ღუზებზე მათი ჩამაგრების სხმული დეტალების წონები.

სამუშაოს შესრულების ვადა:

**ეროვნულ სადისპეტჩერო ცენტრთან წინასწარი შეთანხმებით 500 კვ ეგხ** **„ასურეთი“ შეკეთებაში უნდა ჩადგეს 2024 წლის** **02 სექტემბრიდან 13 სექტემბრის ჩათვლით (ენერგოსისტემის რეჟიმული მდგომარეობიდან გამომდინარე შესაძლებელია ეგხ-ს შეკეთებაში ჩაყენების თარიღის ცვლილება).**

500 კვ ეგხ „ასურეთის“ შეკეთებაში ყოფნის პერიოდში უნდა შესრულდეს ფოლადის ანძების ტრავერსების, გვარლის სადგარების და კონსოლების ანტიკოროზიული დაცვის სამუშაოები წითელი ფერის საღებავით, ეგხ-ს ღამე ჩართვის პირობით. ავარიული მზადყოფნის პერიოდი - 2 საათი.

ანძების დგარები უნდა შეიღებოს თუთიისფერი საღებავით სამუშაოთა წარმოების პროცესში ეგხ-ს შეკეთებაში ჩაყენების გარეშე. სამუშაოთა დაწყების სასურველი ვადა განისაზღვრება ანტიკოროზიული დაცვის სამუშაოების მიმწოდებელ კომპანიასთან შესაბამისი დოკუმენტების გაფორმების დღიდან, ხოლო დასრულების ვადა 2024 წლის 30 ოქტომბერი.

ანტიკოროზიული დაცვის სამუშაოების ძირითადი ეტაპებია:

* ანძების ელემენტების გარე და შიდა ზედაპირების გაწმენდა ჟანგისა და ხენჯისაგან;
* გაწმენდილი ზედაპირების დაგრუნტვა;
* დაგრუნტული ზედაპირის შეღებვა ანტიკოროზიული საღებავით;
* შეღებილი ანძების დგარებზე ეგხ-ს დასახელებისა და ნუმერაციის დატანა.

გრუნტი და ლაქ-საღებავი უნდა წარმოადგენდეს ერთმანეთთან თავსებად ერთკომპონენტიან მასალებს.

გრუნტის და საღებავის მასალების თავსებადობა უნდა დადასტურდეს მწარმოებლის შესაბამისი სერთიფიკატით. წარმოდგენილი უნდა იყოს ასევე გამოყენებული მასალების წარმოშობისა და ხარისხის სერთიფიკატები.

გრუნტის ფენის სისქე უნდა იყოს არაუმცირეს 40 მკმ-სა, საღებავის ფენისა - არა უმცირეს 100 მკმ-სა.

ანძების გაწმენდის, დაგრუნტვისა და შეღებვის სამუშაოები უნდა შესრულდეს ზევიდან ქვევით, ტრავერსებზე მუშაობისას (ეგხ-ს შეკეთებაში ყოფნის პერიოდში, გრუნტის და საღებავის მასალებისაგან დაჭუჭყიანების თავიდან აცილების მიზნით) იზოლატორების გირლანდების შესაბამისი დაცვის მოწყობით.

მიმწოდებელმა სამუშაოთა წარმოების გრაფიკი და მომუშავეთა ბრიგადების რაოდენობა უნდა განსაზღვროს ზემოაღნიშნული პირობების გათვალისწინებით.

ანტიკოროზიული დაცვის მედეგობის გარანტია - არანაკლებ 5 წელი.

სამუშაოზე დასაქმებული პერსონალის შრომის უსაფრთხოებაზე პასუხისმგებელია კონტრაქტორი (მიმწოდებელი). კონკურსში მონაწილეებმა უნდა გაითვალისწინონ, რომ პერსონალს უნდა გააჩნდეს ელექტრო უსაფრთხოების საკვალიფიკაციო მოწმობა. მიმწოდებელს პასუხისმგებლობა ეკისრება სამუშაოთა ზედამხედველობაზე და გარემოსდაცვითი ღონისძიებების - გრუნტის, საღებავის, გამხსნელის, ძონძებისა და სხვა დამხმარე მასალების ნარჩენების შეგროვება-უტილიზაციის განხორციელებაზე (საქართველოში მოქმედი კანონმდებლობის შესაბამისად).

***პრეტენდენტის უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***